கேள்வி: காக அலகு கரிச்சான் - வகைப்பாட்டியல் பற்றி விளக்கவும்.
பதில்: 1836ஆம் ஆண்டில் ஆங்கிலேய இயற்கை ஆர்வலர் பிரையன் ஹொக்டன் ஹோட்சன் என்பவரால் காக அலகு கரிச்சான் முதலில் விவரிக்கப்பட்டது. இதற்கு ''புச்சாங்கா அனெக்டான்சு'' என்ற இருசொல் பெயர் வழங்கப்பட்டது. குறிப்பிட்ட அடைமொழியானது இலத்தீன் வார்த்தையான ''அனெக்டென்சின்'' எழுத்துப்பிழை ஆகும். அதாவது "இணைத்தல்" என்று பொருள்படும். விலங்கியல் பெயரிடுதலுக்கான பன்னாட்டு ஆணையம் விதிகளைப் பின்பற்றி, தற்போதைய விலங்கியல் பெயரான ''டைகுருசு அனெக்டென்சு என'' வழங்கப்பட்டது. தற்போதைய பேரினமான ''டைகுருசு'' 1816-ல் பிரெஞ்சு பறவையியலாளர் லூயிஸ் பியர் வைலோட்டால் அறிமுகப்படுத்தப்பட்டது.
கேள்வி: காக அலகு கரிச்சான் - விளக்கம் பற்றி நீங்கள் என்ன அறிந்துள்ளீர்கள்?
பதில்: இரட்டைவால் குருவி போன்று காணப்படும் இந்தப் பறவை, கருப்பு நிறத்திலும், தடிமனான அலகுடனும் இருக்கும். இது ஒரு முட்கரண்டி வாலினைக் கொண்டது.
கேள்வி: காக அலகு கரிச்சான் - பரவல் என்பது என்ன?
பதில்: இது வங்காளதேசம், பூட்டான், புரூணை, கம்போடியா, சீனா, இந்தியா, இந்தோனேசியா, லாவோஸ், மலேசியா, மியான்மர், நேபாளம், பிலிப்பீன்சு, சிங்கப்பூர், தாய்லாந்து மற்றும் வியட்நாம் ஆகிய நாடுகளில் காணப்படுகிறது. இதன் இயற்வாழிடம் (சூழலியல்) மிதவெப்பமண்டல அல்லது வெப்பமண்டல ஈரமான தாழ் நில காடு மற்றும் மிதவெப்பமண்டல அல்லது வெப்பமண்டல சதுப்புநில காடுகள் ஆகும்.
கேள்வி: காக அலகு கரிச்சான் - நடத்தை குறித்து விரிவாக சொல்லுங்கள்.
பதில்: இந்த சிற்றினம் அடர்ந்த பசுமையான காடுகள் மற்றும் ஈரமான இலையுதிர் காடுகளில் வாழ்கிறது. கூடு கட்டும் காலம் ஏப்ரல் முதல் சூன் வரை. கூடு என்பது பொதுவாகப் புல்லால் செய்யப்பட்ட ஒரு சிறிய கோப்பை வடிவிலிருக்கும். மெல்லிய கிளையின் பிளவில் இதன் கூடுகளைக் காணலாம். பெண் பறவை முட்டைகளை அடைகாக்கும். இருப்பினும், ஆண் மற்றும் பெண் பறவைகள் கூடு கட்டுகின்றன.
கேள்வி: காக அலகு கரிச்சான் - உணவு பற்றி தகவல் சொல்.
பதில்: இந்த சிற்றினம் பூச்சிகள் மற்றும் பிற சிறிய விலங்குகளைச் சாப்பிடுகிறது.